KOMMISSIONENS BESLUTNING

af 26. juli 1999

om ændring af beslutning 98/371/EF om dyresundhedsbetingelser og udstedelse af sundhedscertifikat ved indførsel af fersk kød fra visse europæiske lande for at tage hensyn til nogle aspekter, hvad angår Bulgarien og Tjekkiet

(meddelt under nummer K(1999) 2436)

(EØS-relevant tekst)

(1999/538/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 14, 15 og 16, og

ud fra følgende betragtninger:

(1) Som følge af de foranstaltninger, de bulgarske myndigheder traf med henblik på at hindre spredning af mund- og klovesyge, blev dette land opdelt i regioner ved Kommissionens beslutning 96/730/EF(3), senest ændret ved beslutning 98/373/EF(4);

(2) indførsel af fersk kød af kvæg, får og geder fra seks bulgarske provinser blev forbudt ved Kommissionens beslutning 98/371/EF af 29. maj 1998 om dyresundhedsbetingelser og udstedelse af sundhedscertifikat ved indførsel af fersk kød fra visse europæiske lande(5), ændret ved beslutning 98/546/EF(6);

(3) dyresundhedssituationen i Bulgarien har forbedret sig, og dette land har i de seneste to år været fri for mund- og klovesyge;

(4) ved et veterinært kontrolbesøg, som Kommissionen for nylig har aflagt, viste det sig, at de bulgarske veterinærmyndigheder kontrollerer hele landet på tilfredsstillende måde, og at det derfor er muligt at hæve forbuddet vedrørende fersk kød af kvæg, får og geder for de seks resterende bulgarske provinsers vedkommende;

(5) det findes nødvendigt at opretholde restriktionen for den del af det bulgarske område, der ligger inden for en afstand af 20 km fra grænsen til Tyrkiet;

(6) der forekommer stadig klassisk svinepest i vildsvinebestanden i nogle områder i Tjekkiet;

(7) dette kan udgøre en fare for bestandene i EF;

(8) betingelserne for indførsel af fersk svinekød fra Tjekkiet bør derfor ændres for at tage hensyn til udviklingen i den epidemiologiske situation, hvad angår klassisk svinepest;

(9) denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 98/371/EF foretages følgende ændringer:

1) Bilag I affattes som anført i bilag I til nærværende beslutning.

2) Bilag II affattes som anført i bilag II til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. juli 1999.

På Kommissionens vegne

Franz FISCHLER

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 331 af 20.12.1996, s. 49.

(4) EFT L 170 af 16.6.1998, s. 62.

(5) EFT L 170 af 16.6.1998, s. 16.

(6) EFT L 260 af 23.9.1998, s. 15.

BILAG I

Beskrivelse af de områder i visse europæiske lande, der er afgrænset med henblik på sundhedscertifikater

>TABELPOSITION>

BILAG II

MODELLER TIL DYRESUNDHEDSCERTIFIKATER, DER SKAL KRÆVES

FERSK KØD

>TABELPOSITION>